{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Kamping udruženje Hrvatske (KUH)","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU","Vezano uz prijedlog izmjena Pravilnika o razvrstavanju i kategorizaciji objekata, koji bi omogućili robinzonski smještaj u OPG-u i domaćinstvima, kao udruga kojoj je promocija i predstavljanje kamping sektora osnovni cilj djelovanja, oštro se protivimo novo-kreiranoj kategoriji „Kamp odmorište – robinzonski smještaj“, u namjeri da zaštitimo dignitet samog kampinga te sa željom da se izbjegne zloupotreba pojma i institucije „kampova“.\n\n• „Kamp odmorište“ konceptom i logikom nema nikakvih poveznica s robinzonskim smještajem, niti su igdje Europi ova dva koncepta povezana. Kamp odmorište uvedeno je u propise kao pandan njemačkim „Stellplatz“ i talijanskim „Aree di sosta“, i podrazumijeva isključivo kraći smještaj gostiju s vlastitom pokretnom kamping opremom. Taj je segment, sa ciljem sprečavanja zlouporabe, potrebno dodatno regulirati a ne liberalizirati.\n• Obzirom na postojeća iskustva u vrlo često dijametralno različitim načinima tumačenja propisa i davanja dozvola za različite tipove objekata, potrebno je unificirati i dodatno regulirati (standardizirati) procedure i tumačenja oko izdavanje dozvola. Predloženi novi pravilnik predstavlja realnu opasnost da se svaka zelena površina, livada ili uvala, pretvore u nekakav objekt koji u svom nazivu sadrži riječ „Kamp“, a to će ujedno negativno utjecati na percepciju HR kampinga u inozemstvu i u zemlji, te kamping potencijalno dovesti u situaciju od pred 20-tak godina kada je u javnosti to bio shvaćen kao „neželjeni oblik smještaja“.\n• Razvoj objekata robinzonskog smještaja treba vezati upravo uz naziv „Robinzonski smještaj“, a ne zlorabiti pojam i instituciju kampa. To mora biti posebna kategorija ili posebna tematika, uređena odvojenim pravilnikom i nepovezana s institucijom „kampova“.\n\nUz navedeno, radi zaštite imidža cjelokupnog kamping sektora, upravljanja željenim razvojem, izbjegavanja neželjenih pojava i zaštite prostora, predlažemo da se odmah pokrenu dodatne inicijative:\n1. Uvođenje obaveze da kategorizaciju svih objekata tipologije „kamp“ vrši isključivo Ministarstvo turizma (kako za hotele, tako i za kampove), a ne lokalni uredi državne uprave.\n2. Revidirati i ujednačiti 3 različita pravilnika unutar kojih se kategoriziraju uvijek isti objekti „kampova“.\n3. Po principu prakse u EU, a radi izbjegavanja nelojalne konkurencije i obilaženja pozitivnih zakonskih propisa, uvesti dodatnu regulativu za kamp odmorišta.\n\nNaglašavamo da je danas hrvatski kamping proizvod veoma razvijen, pokriva čak 25% turizma RH i drugi je po kvaliteti u Europi, a u posljednjih desetaka godina uloženo je više stotina milijuna kuna u sam razvoj kampova. Istina je da je od strane kamping sektora veliki napor uložen u kreiranje pozitivnog imidža o kampingu kako u inozemstvu, a tako posebice unutar RH, gdje se kampovi, koji se danas u kontekstu kvalitetnog smještaja često nazivaju „hoteli na otvorenom“, bili nepoznati i često predstavljani u negativnom kontekstu. Ti su napori rezultirali time da se kamping danas i u Hrvatskoj shvaća kao dobar i pozitivan turistički proizvod, a naš je zadatak da tako i ostane. \n\nUjedno, u segmentu robinzonskog smještaja, naglašavamo da to nije „kamping“ proizvod, ali smo slobodni na osnovu našega iskustva u razvoju i raznih upita, predložiti uvađanje minimalnih mehanizama kontrole kako bi izbjegli stihijska događanja i nekontrolirane razvojne procese, poput primjerice:\n• JLS moraju upravljati ovim procesom (potrebno je definirati metodologiju, npr. mogući alati su prostorni plan, standardizacija potrebnih dozvola, definiranje minimalna površina parcele – i sl. što u konačnici omogućava upravljanje željenim razvojem).\n• Omogućiti razvoj samo izvan naselja (uz opciju da se npr. računa u kvote maksimalnih kapaciteta/kreveta turističke zone izvan naselja; razvoj nikako nije moguć unutar naselja.\n• Robinzonski smještaj mora ostati rezerviran za prostore u kojima u neposrednoj blizini (za definirati, npr. 2 km) nije moguće ispunjavanje uvjeta za kategorizaciju kao pravi kamp (infrastrukturni priključci, izgradnja…).\n• Kategorizaciju obavezno vrši Ministarstvo (kao za hotele i kampove), a ne lokalni uredi državne uprave.\n\nMolimo Ministarstvo turizma da uzme u obzir navedene stavove, a detaljnija pojašnjenja i razložbu problematike i naših zahtijeva možemo dostaviti u slučaju potrebe.","Primljeno na znanje","Vrsta Kamp odmorište za domaćinstava i obiteljska poljoprivredna gospodarstva je propisana Zakonom o ugostiteljskoj djelatnosti i isto nije moguće mijenjati Pravilnikom o razvrstavanju i kategorizaciji objekata u kojima se pružaju ugostiteljske usluge u domaćinstvu te Pravilnikom o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu. Kamp odmorište je u tim pravilnicima određeno preciznim standardima s postupkom i načinom kategorizacije. Kamp odmorište – robinzonski smještaj je oblik kamp odmorišta u kojem gosti na neuobičajen i ležerniji način provode svoj odmor. Isto nije kamp i to je samim nazivom vrste jasno izrečeno i time stavljeno na znanje tržištu. To je drugi i drugačiji proizvod od „klasičnog“ kampa i nema mogućnosti „varanja tržišta“ i zamjene ova dva različita proizvoda. \n\nU pogledu primjedbe oko neujednačenosti pravilnika za kamp, svi standardi za kamp ugostitelja ili kamp u domaćinstvu odnosno na obiteljskom poljoprivrednom gospodarstvu su ujednačeni sukladno kapacitetu odnosno nisu različiti, ali je potrebno razumjeti da kamp kapaciteta, primjerice,  osam tisuća gostiju i kapaciteta 30 gostiju imaju neke razlike koje tržište razumije.\n \nSmatramo da nije potrebno zakonodavnim i administrativnim mjerama onemogućavati razvoj novih kreativnih proizvoda koji mogu pridonijeti diversifikaciji, a time i kvaliteti smještajne ponude bez obzira što su Zakonom o ugostiteljskoj djelatnosti ograničeni kapaciteti Kamp odmorišta ili Kamp odmorišta – robinzonski smještaj (30 gostiju za domaćinstva i 60 gostiju za obiteljska poljoprivredna gospodarstva). Ako se radi o dva različita proizvoda s različitim i naglašenim nazivima vrsta (kamp, kamp odmorište ili kamp odmorište – robinzonski smještaj) onda nema „zlorabljenja pojma kamp“\n\nTvrdnja da se može svaka zelena površina pretvoriti u nekakav objekt nema opravdanja. Za svako kamp odmorište ili kamp odmorište – robinzonski smještaj (kao i za sve ostale ugostiteljske objekte), prije izdavanje rješenja potrebno je dostaviti akt o uporabljivosti sukladno Zakonu o ugostiteljskoj djelatnosti, Zakonu o građenju i Pravilniku o jednostavnim i drugim građevinama i radovima. To je izuzetno bitno i za sigurnost gosta, a ne samo zbog sprečavanja nereda u prostoru. Lokalna samouprava utvrđuje i planira stanje u prostoru na svojem administrativnom području donošenjem prostornih planova temeljem kojih uredi državne uprave nadležni za graditeljstvo donose akte o pravu građenja i pravu uporabe objekta. Na te postupke Ministarstvo turizma ne može utjecati, ali se pridržava zakonske obveze da nema rješenja bez akta o uporabi sukladno propisima. Nepravilnosti koje spominjete u dopisu u pogledu izdavanja rješenja bez navedenih akata nisu pravilo već kršenje propisa te molimo da u takvim slučajevima, temeljem saznanja, isto odmah prijavite nadležnim inspekcijama (turistička, građevinska).\n\nKategorizaciju kamp odmorišta ili kamp odmorišta – robinzonski smještaj provode uredi državne uprave u županijama prema Zakonu o ugostiteljskoj djelatnosti. Na isti način uredi provode kategorizaciju pansiona iz skupine hoteli, sve vrste iz skupine Ostali ugostiteljski objekti za smještaj, objekte u domaćinstvu i na obiteljskom poljoprivrednom gospodarstvu te objekte koji se ne kategoriziraju temeljem Zakona o pružanju usluga u turizmu, a uz upravni nadzor i drugostupanjski upravni postupak Ministarstva turizma. Sve nelogičnosti ili neusklađenosti u smislu neujednačenosti kategorizacije između ureda državne uprave u županijama, molimo kao pravo i obvezu prijavite Ministarstvu. Vaš zahtjev da kamp odmorišta kategorizira Ministarstva turizma podrazumijeva, prije svega, promjenu Zakona o ugostiteljskoj djelatnosti i  kategorizaciju od strane Ministarstva i svih gore navedenih objekata iz nadležnosti ureda. Takav pristup ne može ostvariti novu kvalitetu, ali može povećati administrativne kapacitete na državnoj razini i troškove kategorizacije te je suprotan težnji za decentralizacijom.\n\nKamp odmorište – robinzonski smještaj kao specifičan oblik kamp odmorišta u domaćinstvu i na obiteljskom poljoprivrednom gospodarstvu nema značajnih utjecaja na povećanje kapaciteta smještajne ponude Hrvatske uopće, a osobito u kampovima. To je različit proizvod u odnosu na usluge u kampu i za druge tržišne skupine koje žele posebni doživljaj u posebnim nekonvencionalnim uvjetima. Nema nelojalne konkurencije vrsti Kamp već se omogućava raznolikost i kreativnost smještajne ponude bez obzira na fizičke kapacitete."]
[2,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 1.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), osim riječi \"Kamp odmorištu(a) – robinzonski smještaj“ dodaju u kontekstu i riječi  \"kamp – robinzonski smještaj“ jer se isticanjem samo kamp odmorišta nepotrebno limitira pravni okvir djelovanja ugostitelja/privatnog iznajmljivača u domaćinstvu i time ograničava njegova poduzetnička sloboda.","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]
[3,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 2.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), osim riječi \"Kamp odmorištu(a) – robinzonski smještaj“ dodaju u kontekstu i riječi  \"kamp – robinzonski smještaj“ jer se isticanjem samo kamp odmorišta nepotrebno limitira pravni okvir djelovanja ugostitelja/privatnog iznajmljivača u domaćinstvu i time ograničava njegova poduzetnička sloboda.","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]
[4,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 4.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), osim riječi \"Kamp odmorištu(a) – robinzonski smještaj“ dodaju u kontekstu i riječi  \"kamp – robinzonski smještaj“ jer se isticanjem samo kamp odmorišta nepotrebno limitira pravni okvir djelovanja ugostitelja/privatnog iznajmljivača u domaćinstvu i time ograničava njegova poduzetnička sloboda.\nTakođer sam mišljenja da nije potrebito limitirati broj gostiju ni u kampu-robinzonski smjestaj.","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]
[5,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 6.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), osim riječi \"Kamp odmorištu(a) – robinzonski smještaj“ dodaju u kontekstu i riječi  \"kamp – robinzonski smještaj“ jer se isticanjem samo kamp odmorišta nepotrebno limitira pravni okvir djelovanja ugostitelja/privatnog iznajmljivača u domaćinstvu i time ograničava njegova poduzetnička sloboda.","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]
[6,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 7.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), osim riječi \"Kamp odmorištu(a) – robinzonski smještaj“ dodaju u kontekstu i riječi  \"kamp – robinzonski smještaj“ jer se isticanjem samo kamp odmorišta nepotrebno limitira pravni okvir djelovanja ugostitelja/privatnog iznajmljivača u domaćinstvu i time ograničava njegova poduzetnička sloboda.","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]
[7,"Velimir Radošević","PRAVILNIK O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU,\nČlanak 11.","Predlažem da se u smislu Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, 27. 12. 2006.), u prilozima Pravilnika dodaje se „PRILOG IIIa. UVJETI ZA KAMP  – ROBINZONSKI SMJEŠTAJ“.   jer se isticanjem samo kamp odmorišta nepotrebno limitira pravni okvir djelovanja ugostitelja(iznajmljivača u domaćinstvu","Nije prihvaćen","Poštovani, pravni okvir vlasnika nije limitiran jer je „Kamp odmorište – robinzonski smještaj“ zasebna i različita vrsta (kao ugostiteljski proizvod) od vrste Kamp. Ako postoji mogućnost robinzonskog smještaja u vrsti Kamp odmorište isto nije potrebno ponavljati, kao isti proizvod, u kampu."]